JohanHeinsen/ENO huggingface dataset:
Odense Adresse-Contoirs Efterretninger, 1834-08-18
Paa Adressekontoirets Boglade faaes: Aandelige Digte og Sange af C. J. Boye. 2den Samling. 1 Rbd.
Odense Adresse-Contoirs Efterretninger, 1834-08-18
Nogle Frugter af mit Otium som Olding og forhenværende Embedsmand, eller Samlinger af blandet Jndhold, ved St. Jørgensen, Etatsraad. 5 Rbd. i stivt Hefte.
Odense Adresse-Contoirs Efterretninger, 1834-08-18
Dansk oeconomisk Plantelære af Etatsraad Hornemann. 2den Deels 1ste Hefte, som indeholder Terminologien og Tillæg og Rettelser til 1ste Deel; med Prænumeration paa Fortsættelsen, 2 Rbd.
Odense Adresse-Contoirs Efterretninger, 1834-08-19
63 Aargang.
Odense Adresse-Contoirs Efterretninger, 1834-08-19
Fyens Britts præ privilegerede. Kongelig allene Avertissementstidende. Adresse-Avis og Forsendes med Brevposten, overalt i de danske Stater. af Søren Hempel, Kancellieraad.
Odense Adresse-Contoirs Efterretninger, 1834-08-19
Redigeres, trykkes og udgives i Odense, Tirsdagen. 19 August 1834. Jndhold. Storbrittannien (Festdag for Slavernes Frigivelse. Adresse fra Londons Borgerraad til Grev Grey. Fattig loven antaget af Overhuset, men den irlandske Tiendebill forkastet). Belgien. Tydskland. Amerika. Cholera. Blandinger.
Odense Adresse-Contoirs Efterretninger, 1834-08-19
Fædrelandet. Kongehuset. Offentlige Foranstaltninger. Skibs=Efterretning. Videnskabelighed. Tildragelser. Blandinger. Odense.
Odense Adresse-Contoirs Efterretninger, 1834-08-19
Storbrittannien. Den 1 August var en i Engellands Annaler mindesværdig Dag, da Negrenes Slavelænker i de brittiske Besiddelser endelig skulde brydes - en Dag, som fortjente at feires af alle Menneskevenner paa Jorden. Den er Lord Greys skjønneste Krone, som vil glimre endnu længe efterat alle mod ham hvæssede Æddertunger ere forstummede. Her i Landet mindedes Dagen saavel af endeel af Underhusets Medlemmer ved en glimrende Fest, hvorved Lord Mulgrave præsiderede, som ved flere Velgiørenheds=Værker og Oprettelsen af Fonds til de Frigivnes bedre Opdragelse.
Odense Adresse-Contoirs Efterretninger, 1834-08-19
J en Forsamling den 9de besluttede Londons Borger raad en Adresse til Lord Grey, hvori hans Udtrædelse af Ministeriet beklages med tilføiet almeen Hylding af hans store Fortjenester af Fødelandet. Den 11te overleverede Lordmajoren i Spidsen for en Deputation den til Greven, der lovede at opbevare den i sit Familie=Archiv som den bedste Arv til hans Efterkommere, for at opfylde deres Pligter imod Staten.
Odense Adresse-Contoirs Efterretninger, 1834-08-19
Den 8de passerede Fattigloven i Overhuset med 82 imod 14 Stemmer, dog med nogle Amendements, som siden ere antagne af Underhuset, med Undtagelse af et temmelig vigtigt, hvorover nu skal holdes en Konferents mellem begge Huse. Jkke saa heldig en Skjebne havde den irlandske Tiendebill i Overhuset, hvor dens anden Læsning den 11 Aug. blev forkastet med 189 imod 122 Stemmer. Folgelig have Torverne, med Hertugen af Wellington og Erkebiskoppen af Canterbury i Spidsen, vundet en ny Seier over Ministrene og, hvad der endnu betyder mere, over Nationen; thi neppe ville Orlænderne blive rolige Tilskuere, til dette uventede Resultat, hvorved ikke blot det katholske Landfolk, men ogsaa den protestantiske Geistlighed vil lide, da det under nærværende Omstændigheder er umuligt at bevilge den Penge ved Tiendens Udeblivelse og endnu mere umuligt ved Jrlands Tilstand at oppebære selve Tienden. Fra Underhuset ventes i denne Anledning en kraftig Erklæring, til de ophidsede Gemytters Beroligelse.
Odense Adresse-Contoirs Efterretninger, 1834-08-19
J Jndien er Krigen udbrudt imod Rajahen af Coorgi Mysore Distrikket, som ved sine Undertrykkelser og Udfordringer endelig har trættet Britternes Langmodighed. General-Gouvernøren har i en Proklamation anmeldt, at de brittiske Tropper have overskredet Rajahens Grændser og lover at indsætte en bedre Regjering. Rajahen havde ladet Staden omgive med Pallisader; men endskjøndt Britterne ved det første Angreb mistede 70 Md. og 4 Officerer, tvivlede Jngen om, at det vilde ende med hans Undergang.
Odense Adresse-Contoirs Efterretninger, 1834-08-19
Belgien. Ved en Kongl. Forordning af 4 d. er Statsminister de Theur de Meylandt udnævnt til Jndenrigs=, de Meuleneare - i Merodes Sted - til Udenrigs=, Repræsentanten Ernst til Justits= og Baron d'Huart til Finantsminister. Det var paafaldende, at Grev Merode, som to Dage for erklærede at ville blive paa sin Post, alligevel er afgaaet, som der overalt endnu hviler et Mørke over Grunden til den hele Ministerforandring, hvori Man dog vil see en Seier af de Katholske over det liberale Partie. Tydskland.
Odense Adresse-Contoirs Efterretninger, 1834-08-19
De Hessen-Casselske Landstænder befinde sig atter i en alvorlig Krisis til Regjeringen ved deres Beslutninger om Militair=Budgettet, hvori de have forlangt endeel Nedsættelser. Krigsministeren har truet med at appellere til den tydske Forbundsforsamling, og da Landdagens Slutning er fastsat til den 16 August, vil Savnet af en Finantslov kunne drage slemme Forviklinger efter sig. J Mødet den 5 August bebreidede Ministerial=Direktoren Meisterlin Forsamlingen, at den havde betjent sig af Talemaader som: spænde Buen til den brister. – "Regjeringens Udpresninger a. Herover fandt Præsidenten, som den, der burde have paatalt slige Udtryk og derfor antog at have mistet Regjeringens Tillid, sig saa fornærmet, at han overlod Vicepræsidenten sin Plads, for at hæve Mødet. Siden have dog flere af Stændernes Medlemmer formaaet ham til ikke at vige Præsidentstolen.
Odense Adresse-Contoirs Efterretninger, 1834-08-19
Amerika.
Odense Adresse-Contoirs Efterretninger, 1834-08-19
J Neuyork er forefaldet Excesser af den Natur, som Man ikke skulde vente i en Fristat. Anledningen gav de stiftede Foreninger til Slaveriets Ophævelse. Da dette er imod Fleres Fordeel, fik Man den hvide Pøbel ophidset, til de skjændigste og ukristeligste Foretagender. Først bleve den 7 Juli Negrene overfaldne midt under - Gudstjenesten i et Kapel, hvor de sang Lovsange og Uafhængigheds-Erklæringen oplæstes. Man trængte ind i Kirken og sloges med Bænker og Stole. Men dette var kun Forspillet til langt værre Scener den 10 og 11, da paa Rygtet om de Sortes Frigivelse flere Negervenners Huuse, Magasiner og Kirker gis. bleve angrebne. 20 Privathuse ere reent udplyndrede og 7 til Gudstjeneste indviede Bygninger ødelagte. Militsen var utilstrækkelig til at holde Folket i Tømme og først da Militairet var opbudet, lykkedes det at gjøre Ende paa disse Uordener, hvis Lige Man ikke for har oplevet i de Forenede Stater. Hele Mexico er i den frygteligste Gjæring, siden General Sta Anna har kastet Masken og, paa Grund af Dekretet og Kirkegodsernes Jnddragning, opløst Kongressen. Han understøttes trolig af Geistligheden og Militairet.
Odense Adresse-Contoirs Efterretninger, 1834-08-19
Repræsentanternes Kammer i Rio Janeiro har nu antaget en Lov om Exkeiserens Don Pedros Landsforviisning for evig.
Odense Adresse-Contoirs Efterretninger, 1834-08-19
Cholera. Uden at regne de Døde i Carl Johanns Forsamling, som ifølge den officielle Bulletin indtil Morgenen den 10 August vare 308 af 401 Syge, er i Gothenborg, og paa dens Grund indtil den 11 August døde 207 Personer af 655 Syge og 88 helbredede. J Carl Johanns Forsamling er Sygdommen ganske vist i Aftagende; i Staden selv er derimod Oprettelsen af flere Hospitaler bleven nødvendig og en offentlig Bespiisningsanstalt sat i Gang.
Odense Adresse-Contoirs Efterretninger, 1834-08-19
Mangelen paa Fødevarer er overalt saare følelig; Smit soten har havt en høist skadelig Jndflydelse paa Skibsfart og Handel i Almindelighed, og Mangelen paa Arbeidsfolk er saare følelig; thi foruden at Dødeligheden i denne Klasse har været stor, har en Mængde Arbeidere forladt Byen. Det samme er Tilfældet paa Skibsværfterne. Sygdommen, skal og have yttret sig paa den ved Gothenborg stationeerte Kongelige Flaade. 5 Læger have forladt Stokholm, for at begive sig hertil, et altfor ringe Antal, da meer end det dobbelte behøves. Der er alt indtruffet mistænkelige Dødsfald i Kongels, Marstrand, Strømstad og langs Kysten, og Sygdommen, synes at have spredt sig vidt omkring.
Odense Adresse-Contoirs Efterretninger, 1834-08-19
Udenlandske Blandinger. Storbrittannien. Nylig brak et Hjul paa Dampvognen fra Glasgow, hvorved den rullede voldsomt ned af en Vanke, Kjedlen sprang og alle Passagerer, 12 i Tallet, komtil Skade. To af dem døde kort efter.
Odense Adresse-Contoirs Efterretninger, 1834-08-19
Frankerig. Den under Rædsels-Regjeringen bekjendte Robespierres Søster er nylig død, og har efterladt Fragmenter til hans Memoirer. J sit Testament erklærer hun sin Broder for en høist dydig Mand og protesterer imod alle Angreb paa hans Ære. Hvad der gjør hendes Vidnesbyrd ikke saa aldeles forkasteligt er, at hun selv roses for en Dame, der har nydt en fortræffelig Opdragelse og levet 40 Aar i en og samme Familie. Fra Direktoriets Tid var ogsaa tilstaaet hende en aarlig Pension af 1200 Fr., som hun beholdt under alle Regjerings-Omvæltninger.
Odense Adresse-Contoirs Efterretninger, 1834-08-19
Tydskland. J Stuttgardt er foreløbig lagt Beslag paa et i den Herderske Boghandling udkommet Værk, betillet "Olla Potrida, af Fr. Seybold.
Odense Adresse-Contoirs Efterretninger, 1834-08-19
J Offenbach er opstaaet en ny Bonde=Prophet, ved Navn Hermann, som føler sig inspireret af den Helligaand og spaaer Verdens Ende. Han udgiver sig for en Guds Gesandt, og spotter især Geistligheden. Han finder mange Tilhængere blandt Almuen, som i flere Miles Afstand gjøre Valfarter til ham, hvorfor han nu er hæftet og bragt til Darmstadt. Ste Denne nye Galing er 27 Aar gammel og blev grebet af Aanden første Pindsedags Morgen, da han paa en Bænke i Haven havde overgivet sig til dybe Betragtninger. Preussen. Flere Professionister agte at indgive en Forestilling til Hs. Majestæt over, at det meste Arbeide nu forfærdiges i Straffeanstalterne til halv Priis imod hvad Borgeren ved høi Huusleie og Skatter kan levere det for Klagen synes vistnok grundet, aldenstund det dog aldrig kan blive Statsmarime: at Borgeren skal blive Forbryder, for at kunne leve.
Odense Adresse-Contoirs Efterretninger, 1834-08-19
Rusland. Først nylig er fældet Dom over flere Hoved Deeltagere i den polske Revolution. Ved samme ere Fyrst Cartorysk, Marawski, Barzykowski og Vincent Niemojewski, som Medlemmer af den først nedsatte Regjering, dømte til Døden, ligesaa Skrevneski som senere Medlem. Lelewel er ogsaa dømt fra Livet, fremdeles alle dem, som deeltog i Angrebet paa Belvedere den 29 Novbr., og Medlemmerne af den i Zakreizyn oprettede Regjering. Alle de Dødsdømte, paa Niemojewski og Peter Wysoski nær, ere i Udlandet. Fyrst Paskewitsch skal have opfordret den Første til at ansøge om Keiserens Naade; men han skal have afslaaet det, hvorpaa Fyrsten har besluttet selv at gaae i Forbøn for ham. Foruden de 511 Personer i Wilna allene, hvis Godser ifølge Opstanden ere konfiskerede, læses nu en lignende Navnefortegnelse over Oprørerne i det Grodnoske Gouvernement.
Odense Adresse-Contoirs Efterretninger, 1834-08-19
Fædrelandet. Kongehuset. Hds. Kongl. Høihed Prindsesse Caroline, som siden den 23 Juli uafladelig har maattet holde Sengen af en rheumatisk Feber, forbunden med heftige Gigt smerter, især i den ene Arm, befinder sig Gud være lovet! i vedvarende Bedring, men endnu ikke saa vel, at hendes Hjemreise fra Louisenlund kan bestemmes. Alles Ønsker forene sig om, at Hs. K. H. med høie Gemal snart maatte vende tilbage til Kjøbenhavn, til Glæde for Kongehuset og Landet.
Odense Adresse-Contoirs Efterretninger, 1834-08-19
Fra Jsland haves Efterretning, at Hs. K. H. Prinds Frederik Carl Christian, allerede dengang de til Kjøbenhavn nylig komne Skibe forlode Landet, havde bereist en stor Deel af Sønderlandet, hvor Høisamme blandt andre Natur mærkværdigheder havde beseet den varme Kilde Geiser. Efter Forlydende agtede Hs. Kongl. Høyhed derefter at berelse en Deel af Nordlandet, hvis Amtmand paa Grændsen vil modtage Prindsen med Følge. Stiftamtmand Krieger, som i 5 Aar har beklædt denne Post, og altsaa er vel bekjendt med det Lokale, har overalt ledsaget Hs. Kongelige (Kbhyst.) Høihed.
Odense Adresse-Contoirs Efterretninger, 1834-08-19
Offentlige Foranstaltninger. Ved Kongl. Resolution af 9 Juli sidstl. er bifaldet: 1) at de Passer, der udstædes fra Kjøbenhavns Politiekammer til Reiser i Udlandet, for Fremtiden maae forsynes med en tydsk eller fransk Oversættelse og iøvrigt gives det forandrede Udvortes, som Politie chefen maatte finde passende; 2) at der for Fremtiden ogsaa om Søn= og Helligdage skal kunne erholdes Passe udstædte fra Kjøbenhavns Politiekammer imod en Forhøielse i Pasgebyhret af 50 pCt.
Odense Adresse-Contoirs Efterretninger, 1834-08-19
Den 8 August er Grosserer F. Gottschalck i Kjøbenhavn anerkjendt som Kongelig græsk Konsul i Danmark.
Odense Adresse-Contoirs Efterretninger, 1834-08-19
Det har behaget Hs. Majestæt Kongen under 9d. allernaadigst at udnævne: til Storkors af Dannebrogen: Gesandten ved Forbundsdagen i Frankfurt a. M., Kammerherre Baron Christian Frederik Ferdinand Pechlin, og Gesandten i Berlin, Kammerherre Grev Eugenius Reventlow; til Kommandeur af Dannebrogen: Gesandten i Stokholm, Kammerherre Grev Ehrenreich Christopher Ludvig Moltke, og Gesandten i London, Kammerherre og Hofjægermester Adolph Blome.
Odense Adresse-Contoirs Efterretninger, 1834-08-19
Ligeledes er under 11 dennes hidtilværende borgerlig Værge ved Vor Frue Kirke i Kjøbenhavn og Material=Forvalter ved denne Kirkes Gjenopbyggelse, afskediget Borger=Kapitain Jens Christopher Friborg, udnævnt til Ridder af Dannebrogordenens fjerde Klasse.
Odense Adresse-Contoirs Efterretninger, 1834-08-19
Skibs=Efterretning. Til Egersund er den 28 Juli indkommen under Qvarantaine Galeasen det gode Haab af Svendborg, fra London med Ballast. Skipperen M. R. Thurøe er død paa Reisen, efter de angivne Symptomer formodentlig af Cholera.
Odense Adresse-Contoirs Efterretninger, 1834-08-19
Videnskabelighed. Vor unge talentfulde Landsmand, Digteren H. C. Andersen er kommet tilbage til Hovedstaden fra sin med offentlig Understøttelse foretagne Udenlandsreise.
Odense Adresse-Contoirs Efterretninger, 1834-08-19
Tildragelser. J den stærke Hede i afvigte Uge ere 4 Høstfolk paa Morsøe styrtede døde om; flere ere faldne om af Heden og bragte hjem, deraf ere nogle komne sig og Een er gaaet fra Forstanden.
Odense Adresse-Contoirs Efterretninger, 1834-08-19
Blandinger. Mandagen den 4 dennes fandt Valget af Deputeret Sted i Husum paa Raadhuussalen. Næsten Raad P. H. alle Valgberettigede havde indfundet sig. Rehder fik 36, Deputeret J. R. Rittel 26, Advocat, Stram 38 og Justitsraad Wardenburg 11 Stemmer. J det Hele hørtes Yttringer af almindelig Tilfredshed med dette første Deputeret Valg i Hertugdømmet Slesvig. Valget af de 2 Deputerede og deres Suppleanter for Staden Kiel er berammet at skulle foretages den 8 Septbr. Jo meere samme nærmer sig, des meere spændt er Man paa Udfaldet, saa her i det mindste ikke kan siges, at Valgene ingen Deeltagelse finde. Følgende i alphaabetisk Orden anførte Valgberettigede synes at have de fleste Stemmer forsig: Advokat Dr. Balemann, Pastor Dr. Harms, Justitsraad og Professor Hegewisch, Kjøbmænd og deputerede Borgere Lorenzen og Ohlssen=Bagge.
Odense Adresse-Contoirs Efterretninger, 1834-08-19
J Julii Maaned d. A. var Koppepatienternes Antal i Aarhuus Stift i Alt 37, nemlig: 4 i Aarhuus Bye, 31 i Aarhuus Amt og 2 i og ved Randers Bye; 5 af disse vare angrebne af naturlige Børnekopper, hvoraf 1 døde i Ørting i Hads Herred, de andre 32 laae syge af meget formildede Kopper.
Odense Adresse-Contoirs Efterretninger, 1834-08-19
En vis Hr. James Caddel har paa Kjøbenhavns Nørrebroe anlagt en Traineeranstalt, hvori han modtager Heste til Trainering, imod en Betaling af 25 Rbd. for en enkelt Maaned; men kun 18 Rbd. maanedlig, naar Hesten forbliver der i 6 Maaneder og derover. For Øieblikket ere der 8 Heste i Trainering. Anstalten er understøttet ved Tilskud fra Selskabet til Hesteavlens Fremme i de danske Provindser og fra Selskabet for Væddeløbene ved Kjøbenhavn; de br. men er iøvrigt et privat Foretagende af Hr. James Caddel. Veterinair=Tidenden indeholder de nærmere Bestemmelser, for Hestes Optagelse i denne Anstalt.
Odense Adresse-Contoirs Efterretninger, 1834-08-19
J Flensborg og sammes Omegn har nylig viist sig et besynderligt Naturphænomen, da efter et stærkt Uveir Natten mellem den 2 og 3 d. fremkom en uhyre Mængde Fluer af et særeget Slags, som Man har givet Navn af Cholera Fluer." Det er neppe at beskrive, hvor meget disse Dyr ved deres Mængde og høist ubehagelige Stikken have plaget Os skrives der - saa at Vi den hele Dag ikke kunde bestille andet, end med alle Slags Vaaben kjæmpe imod Utøiet, for nogenlunde at holde dem fra Livet. Klæderne bleve deraf som oversaaede med sorte Punkter, og naar Man aabnede Munden, havde Man strax en lille Fluekolonie deri. Lykkeligviis forsvandt dog disse Plageaander ved Solens Nedgang. Ogsaa i Sønderborg og Omegn har dette Phænomen fundet Sted paa samme Tid og samme Maade. (Det samme var Tilfældet her i Odense, især ved Kanalbassinet, hvor disse smaae bevingede Jnsekter faaes Millionviis i store Dynger og det selv i Husene neppe var muligt at sætte Pen til Papiret, saa oversaaet blev det af dem.)
Odense Adresse-Contoirs Efterretninger, 1834-08-19
Den 14 August blev Grundstenen til Forsamlingshuset, for de holstenske Stænder med megen Høitidelighed lagt i Jtzehoe af Hs. Excell. Statsminister Grev Ranzau-Breitenburg, af hvem saavelsom Borgemesteren, Hr. Etatsraad Rötger, holdtes begeistrende Taler.
Odense Adresse-Contoirs Efterretninger, 1834-08-19
Odense. Onsdagen den 13 dennes foretog Hs. Kongelige Høihed Prinds=Gouvernøren sin første Jnspektionsreise til Middelfart, hvorfra Høisamme kom tilbage Torsdag Eftermiddag. J Løverdags Formiddag behagede det Hs. Kgl. Høihed først at bivaane en Mønstring af vor Byes Brandkorps, og derefter at inspicere Fattiggaarden, Byens 3de Kirker og paa Raadhuset, hvor Arresterne toges i Øiesyn og derefter de offentlige Protokoller og Regnskaber bleve foreviste og gjennemseete. Alt værdigedes den nøiagtigste Opmærksomhed og Deeltagelse for Kommunens Ved ste; ligesom Hs. Kongl. Høyhed og havde den Naade, for de forsamlede Authoriteter og Borger=Repræsentantere at udbringe Ønsket om: at ved det forestaaende Valg af en Deputeret til Provindsialstænderne Sagens Vigtighed maatte besjele Enhver saaledes, at samme kunde falde ud til det Heles Gavn og Bedste. J Søndags Eftermiddags manøvrerede hele Borgervæbningen for Hs. K. Høihed, som med samme yttrede sin høieste Tilfredshed. Jgaar Morges af reistes herfra til Assens, for der at inspicere de offentlige Jndretninger.
Odense Adresse-Contoirs Efterretninger, 1834-08-19
Valgmøderne i Kjøbstædernes 8de Distrikt er bestemt at holdes saaledes: for Nyborg den 11te, Svendborg den 13de, Rudkjøbing den 15de og Faaborg den 17 Septbr. førstk. Derefter vil det endelige Resultat i de foranførte Afdelinger blive afgjort i et Valgmøde paa Svendborg Raadhuus Torsdagen den 18 Septbr. d. A.
Odense Adresse-Contoirs Efterretninger, 1834-08-19
AVERTISSEMENTS. At min inderlig elskede Mand, Kommunitetskasserer Hans Ancker Koefoed, blev mig og 6 uforsørgede Børn berøvet ved Døden Løverdagen den 16 August, i sit Alders 58de Aar, af en heftig Krampe, bekjendtgjøres herved for fraværende Familie og Venner af hans efterladte dybtsørgende Enke. ind Gud styrke os Alle, Odense den 18 August 1834. Charlotte Sophie Koefoed, fød Petersen. Nylig har forladt Pressen.
Odense Adresse-Contoirs Efterretninger, 1834-08-19
Forsøg til en Udvikling af Bibellæsningens Væsen, Vigtighed, Nødvendighed, dens Forhold til offentlig og Huus=Andagt, den retteste Tid og Maade til dens Jværksættelse. J. L. Rohmann, Sognepræst til Tønning og Træden.
Odense Adresse-Contoirs Efterretninger, 1834-08-19
Et af det fyenske litteraire Selskab udgivet Priisskrift. Bogen udgjør 10 Ark stort Octav og faaes indbunden for 6 Mk. paa Adressekontoirets Boglade, samt om kort Tid hos dens Kommissionairer i Hovedstaden og Provindserne. At Fortegnelserne over samtlige Lehns- og Stamhuus=Besiddelser samt Sædegaarde i Fyens Stift og disses Besiddere og Eiere, der have Ret til at øve Deeltagelse i Valgene af Deputerede i Provindsial-Stænderne for Siellands, Fyens og Lollands-Falsters Stifter, og som saadanne kunne vælges, med vedføiede bemærkninger i de enkelte Tilfælde, i hvilke disse Rettigheder bortfalde, nu ere forfattede og omsendte til de Paa gjeldende, bekjendtgjøres herved, i Overeensstemmelse med Forordningen af 15 Mai dette Aar 834, til Efterretning for Vedkommende, og anmodes de, der maatte troe sig derved forbi gaaede, inden 3 Uger fra den 9 dennes, at melde sig hos undertegnede Valgdirekteur for Sædegaards-Eiernes Valgklasse, i Fyens Stift. Odense i Fyens Stiftamtmandskab den 8 August 1834. Cederfeld de Simonsen, Valgdirecteur.
Odense Adresse-Contoirs Efterretninger, 1834-08-19
En Embedsmands Datter ønsker at blive optagen i en Familie, hvem hun tilbyder at gaae tilhaande i alle Slags huuslige Sysler, paa Løn sees ei. Adressekontoiret anviser.
Odense Adresse-Contoirs Efterretninger, 1834-08-19
J denne og først i næste Uge brændes Grønt og Rapsfoder ved Erholm. Naar Veiret tillader, brændes Rapsstængler sidst i Ugen ved Lavindsgaard.
Odense Adresse-Contoirs Efterretninger, 1834-08-19
J Svendborg Kjøbstads Overformynderie er indkommen 143 Rbdlr. 2 Mk. rede Sølv og 496 Rbdlr. 2 Mk. 7 s. S. og T.,der strax er at erholde til Laans, mod anordningsmæssig Sikkerhed. Spølgjødning af 8 a 10 Køer kan bekommes, imod at levere godt, forsvarligt Foder, i Gaarden No. 289 paa Vestergade.
Odense Adresse-Contoirs Efterretninger, 1834-08-19
Onsdagen den 27 d. M., Formiddag Kl. 11, bliver i Graabrødre Hospital afholdt offentlig Licitation over Omlægningen af Taget paa Hospitalets Degnebolig, efter Konditioner og Overslag, som ved Auctionen fremlægges, og forinden ere til Eftersyn hos Hr. Forstander Bonde. Hvilket herved bekjendtgjøres til Lysthavendes Efterretning. Reimuth. Odense den 19 Aug. 1834.
Odense Adresse-Contoirs Efterretninger, 1834-08-19
Onsdagen den 5 Septbr. d. A., Formiddag Kl. 11, bliver, paa det Kongelige Rentekammers nærmere Approbation, afholdt offentlig Licitation paa Odense Raadstue over Leverancen af 600 Tdr. Rug til Brug for Garnisonen hersteds. Konditionerne ligge til Eftersyn paa Undertegnedes Kontoir. Reimuth. Odense den 19 Aug. 1834.
Odense Adresse-Contoirs Efterretninger, 1834-08-19
Løverdagen den 50 d. M., Formiddag Kl. 9, bliver paa Komediehuussalen her i Byen afholdt offentlig Auction over afg. Ungkarl Hans Petersens og Skorsteensfeiersvend Høesers med flere Afdødes Efterladenskaber, bestaaende af endeel gode Gangklæder, Sengesteder og Sengklæder, Chatoller, Kister, en stor Kakkelovn med Kobbertud, Stole, Borde, Speile, nogle Sølv=Lommeuhre m.v. Hvilket herved bekjendtgjøres, til Lysthavendes Efterretning. Reimuth. Odense den 19 Aug. 1834.
Odense Adresse-Contoirs Efterretninger, 1834-08-19
Jfølge Reqvisition fra Odense Kommunitet, som Udlægshaver i det Skomagermester Claus Brodersen tilhørende Huus Nr. 504 i Vindegaden, bliver bemeldte Eiendom, som bestaaer, af 11 Fag Forhuus til Gaden, een Etage, Muur= og Bindingsværk, og et Sidehuus, 4 Fag, med tilliggende Hauge, stillet til Bortsalg ved 3 offentlige Auctioner, som afholdes: Tirsdagen den 2den den 9de Septbr. først. den 16de hver Dags Formiddag Kl. 11. De 2 første Auctioner afholdes paa Odense Raadstue og 3die Auction i selve Huset. Hvilket herved til Lysthavendes Efterretning bekjendtgjøres. Reimuth. Odense den 19 Aug. 1854.
Odense Adresse-Contoirs Efterretninger, 1834-08-19
Mandagen den 25 d. M., Formiddag Kl. 9, bliver, efter Begjæring af afg. Kjøbmand N. Møllers Enke, afholdt offentlig Auction i Gaarden Nr. 40 paa Overgade over endeel Løsøre, bestaaende af Borde, Stole, Chatoller, et Skab, Komoder, Speile, 2 Taffeluhre, Skilderier, Porcellain, Glas, Kjøkkentøi, saasom Gryder, Pander, Kasseroller m.m., en stor Kakkelovn, en holstensk Vogn med 3 Sæder, en stor Vægtskaal, en Kornrensemaskine, endeel finere og grovere Hegler, et Par Kister Tobak, Bøger m.v.; hvilket Alt er til Eftersyn paa Auctionsstedet 5 Dage førend Auctionen. Endvidere bortsælges et Partie russiske Hørblaar og circa 25 Oliepiber. Reimuth. Odense den 11 Aug. 1834.